לאה אבן

לאה אבן (נולדה ב-12 בספטמבר 1954) היא רופאה ישראלית, פרופסור לרפואה, מומחית ברפואת ילדים ואנדוקרינולוגית ילדים.

ראשית חיים 
נולדה בשם לאה באיטו ברומניה בשנת 1954, להוריה אסתר, פקידה בבנק הדואר ושאול, בעל מסעדה ומעדנייה. 

בשנת 1962, עלתה עם משפחתה לישראל. אז שונה שם המשפחה לברק. לאבן שתי אחיות. בישראל גרו בטירת הכרמל. בהמשך עברו לחיפה שם מתגוררת גם כיום.  

בצבא הייתה קצינה בחיל הים והשתחררה בדרגת סגן.

קריירה 
אבן היא בוגרת הטכניון בלימודי רפואה. היא התמחתה ברפואת ילדים בבית החולים "בני ציון" בחיפה ובאנדוקרינולוגיה של ילדים באנגליה.

משנת 2000 מנהלת מחלקת ילדים במרכז הרפואי לגליל בנהריה.
עם הקמת הפקולטה לרפואה בגליל של אוניברסיטת בר-אילן, כיהנה כראש החוג לרפואת ילדים. בשנת 2012 עלתה לדרגת פרופסור חבר קליני, באוקטובר 2015 מונתה לסגנית הדקאן ללימודים הקליניים ולקבלת סטודנטים.

חיים אישיים 
אבן התאלמנה מבעלה מתי אבן, (אחיה של פרופסור חרמונה שורק), ב-2016. לזוג ארבעה ילדים: רועי, עמית, יונתן ומור ושלושה נכדים: עידן אורי ורותם.

קישורים חיצוניים 
פרסומיה של לאה אבן בגוגל סקולר.

הערות שוליים 

רופאות ילדים ישראליות
רופאי ילדים ישראלים
אנדוקרינולוגים ישראלים
סגל המרכז הרפואי לגליל
סגל אוניברסיטת בר-אילן: רפואה
ישראליות ילידות רומניה
ישראלים ילידי רומניה
עולות בשנות ה-1960
עולים בשנות ה-1960
בוגרי תיכון עירוני א' (חיפה)
בעלות תואר דוקטור לרפואה מהטכניון - מכון טכנולוגי לישראל
בעלי תואר דוקטור לרפואה מהטכניון - מכון טכנולוגי לישראל
חיפה: אישים
ישראליות שנולדו ב-1954
ישראלים שנולדו ב-1954